แนวโน้มดัชนีเช้าลุ้นขึ้นแนวเดียวกับภูมิภาค
นักวิเคราะห์ฯคาดตลาดหุ้นไทยเช้านี้มีโอกาสปรับขึ้น หลังผู้ว่าธปท.ออกมาสยบกระแสออกมาตรการสกัดบาทแข็งทำให้นักลงทุนคลายความกังวลลง&nbsp;
16 ก.ย. 2553

นักวิเคราะห์ฯคาดตลาดหุ้นไทยเช้านี้มีโอกาสปรับขึ้น หลังผู้ว่าธปท.ออกมาสยบกระแสออกมาตรการสกัดบาทแข็งทำให้นักลงทุนคลายความกังวลลง 
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับตัวขึ้น เนื่องจากคลายความกังวลเรื่อง ธปท.จะออกมาตราการเพื่อควบคุมค่าเงินบาท หลังจากที่ผู้ว่าการ ธปท.ออกมาระบุว่าแนวทางการดูแลค่าเงินบาทยังไม่เปลี่ยนแปลง และจะไม่มีมาตราการอะไรที่ร้ายแรงออกมา
ส่วนปัจจัยอื่น ๆ ที่ต้องติดตามก็มีเรื่องการเมืองในประเด็น พ.ร.บ.นิรโทษกรรมและกรณียุบพรรคประชาธิปัตย์ ส่วนเรื่อง 3G ก็ต้องรอดูว่าศาลปกครองกลางจะมีคำสั่งออกมาเป็นอย่างไร หลังจากมีการนัดไต่สวนคดีเมื่อวานนี้
ด้านปัจจัยภายนอกประเทศขณะนี้ยังไม่มีประเด็นเปลี่ยนแปลง และส่งผลต่อตลาดหุ้นไทย ขณะที่ตลาดหุ้นอื่นในภูมิภาคเช้านี้แกว่งตัวในแดนบวกเป็นส่วนใหญ่พร้อมให้แนวรับไว้ที่ 915 จุด แนวต้าน 932-934 จุด